b'\n_START_ARTICLE_\nBenedictus\n_START_PARAGRAPH_\nBenedictus (lat. blagoslovljen) je hvalospjev iz Lukinog evan\xc4\x91elja koji se pripisuje Zahariji, ocu Ivana Krstitelja. Koriste\xc4\x87i mnoge biblijske izraze, ovaj hvalospjev slavi Ivanovo ro\xc4\x91enje kao bo\xc5\xbeanski pohod. Naglasak je zapravo na Isusovom ro\xc4\x91enju, koji je predstavljen kao Bo\xc5\xbeji zahvat radi spasenja njegova naroda u skladu s bo\xc5\xbeanskim obe\xc4\x87anjem. Sve\xc4\x87enici, redovnici i redovnice ga izgovaraju u svakoj jutarnjoj molitvi \xc4\x8casoslova.'